रानी मुखर्जी आदित्य चोपड़ा के नाम अपनावे के इंकार क देली
मुंबई – रानी मुखर्जी अप्रैल महिना में यश चोपड़ा के बेटा अवुरी फिल्म निर्माता निर्देशक आदित्य चोपड़ा से बियाह क लेले रही, लेकिन अब रानी कहतारी उ ‘चोपड़ा’ ना ‘मुखर्जी’ ही रहिहे।
हालांकि, रानी से पहिले जवन-जवन हीरोइन बियाह कईली, सभ केहु अपना पति के कुलनाम (टाइटल) अपना लेले बा, ऐश्वर्या राय (ऐश्वर्या राय बच्चन) अवुरी करीना कपूर (करीना कपूर खान) एकर साक्षात उदाहरण बाड़ी।
लेकिन, रानी ए बंदिश के तुरल चाहतारी। उ कहली कि, हम अपना नाम से बहुत प्यार करिले अवुरी हम आपन नाम ना बदलब। लोग हमरा के रानी मुखर्जी के नाम से जानेले अवुरी आगे भी एही नाम से जनिहे।
हालांकि, रानी कहनाम बा कि जब उ अपना बच्चा के स्कूल में नाम लिखवाए जईहे त ओ समय जरूर उ रानी मुखर्जी चोपड़ा लिखिहे। लेकिन, बाकी कवनो काम खातिर उ चोपड़ा कुलनाम के इस्तेमाल ना करीहे।
इटली में चुपचाप बियाह करे के मामला में रानी कहली कि, एकरा में हमार कवनो हाथ नईखे। हमार पति कहले कि बियाह करे खातिर इटली चल, हम चुपचाप चल गईनी। हमरा भीरी दोसर उपाय भी ना रहे।
आदित्य चोपड़ा के आमतौर प मीडिया से लजाए वाला आदमी मानल जाला। एकरा प रानी मुखर्जी कहली, चुकी उनुकर बियाह एगो अभिनेत्री से भईल बा एहसे उनुका मीडिया से लजाए के हक़ नईखे। लेकिन, उहो एगो इंसान हवे अवुरी उनुको निजता के हक़ बा। खैर, जब तक उ हमारा देखाई देत रहिहे, तब तक हम खुश बानी।
bho_Deva bho_Deva bho_Deva bho_Deva bho_Deva bho_Deva bho_Deva